0

НАРОДНО ЧИТАЛИЩЕ „МИНЬОР - 2006 г.”

гр. Бобов дол, ул.”Васил Коларов” №3, e-mail: chitali6te\_minior@mail.bg

Д О К Л А Д

ЗА ДЕЙНОСТТА НА НАРОДНО ЧИТАЛИЩЕ „МИНЬОР 2006“ ГРАД БОБОВ ДОЛ, ОБЛАСТ КЮСТЕНДИЛ ЗА ПЕРИОДА 01.01.2021 Г. – 31.12.2021 Г.

През 2021 година народно читалище „Миньор 2006“ осъществяваше дейността си в съгласие със своите програмни цели:

Утвърждаване на гражданското общество като източник на социален капитал;

Разпространение на духовни и културно-просветни ценности, подпомагане на културното и творческо развитие, обогатяване на социалната и образователна дейност.

Повишаване информираността на всички звена от обществото –политическия, социално-икономическия и културния живот в град Бобов дол.

Подпомагане и развитие на младежки дейности.

Дейности за постигане на тези цели:

Уреждане и поддържане на библиотека.

Развитие и подпомагане на любителското художествено творчество.

Организиране на школи, кръжоци, клубове, празненства, концерти, конкурси, чествания и младежки дейности.

Събиране и разпространяване на знания за родния край.

Организиране на семинари, курсове, дискусии и други подобни образователни мероприятия, насочени към повишаване нивото на познанията.

 През 2021 година читалищната библиотека беше посетена от ученици от втори и пети клас на училище „Никола Вапцаров“ град Бобов дол. Имаме новозаписани седем броя читатели. През отчетната година нямаме закупени нови книги.

В своята традиционна работа читалището предоставя възможност на самодейци в различна възраст за обучение и творческа изява в музикалната школа по тамбура, народно пеене, народни танци, модерни танци, солфеж, елементарна теория на музиката и други.

Сред основните направления в традиционната читалищна работа е създаването на условия за творческа изява на деца и млади хора.

През отчетния период в читалището ни бяха проведени следните форми на обучение:

**Школа по народни танци** – три групи – детска градина; първа група от първи до четвърти клас и втора група – от пети клас нагоре.

**Школа по тамбура** – оркестър и индивидуално обучение – солисти.

**Народно пеене** – солисти; детска градина; първа група 1 – 4 клас; втора група – 5 – 12 клас.

**Група за автентичен фолклор; група за словесен фолклор; Фолклорен ансамбъл „Бобов дол“; танцов клуб „Зуница“; Фолкфитнес; клуб по ръкоделие – шев, кройка, плетиво; клуб по ръчен труд – момичета и момчета**

**Английска език** – индивидуални часове; първа група – 1 – 4 клас; втора група 5 – 7 клас.

**Танцов клуб „Дежа вю“** – хип-хоп; латино танци; съвременни танци; модерен балет; характерни танци; джаз балет; зумба и др.

**Клуб по фитнес занимания** – пътека, колело, лежанка, тенис на маса и др.

И през този отчетен период читалището продължи да поддържа режим на рестрикции в разходната част на бюджета, с оглед преодоляване на обективните финансови ограничения.

 В работата на настоятелството приоритет имаше развитието на творчеството сред подрастващото поколение, целесъобразно използване на финансовите средства и организиране на дейности по изпълнение на заложените в културния календар изяви, съобразени с всички изисквания на Министерство на здравеопазването, наложени в работата ни.

 През отчетния период дейността се координираше от Читалищното настоятелство, в повечето случаи дистанционно. Съставът на читалището през 21 година наброяваше двама щатни служители и пет ръководители на школи на граждански договор. Държавната субсидия за 2021 година ще бъде отчетена пред Община Бобов дол след като Общото събрание гласува финансовия отчет за приходите и разходите.

През 2021 година продължиха дейностите по модернизиране и реновиране на материалната база. Изградихме допълнително помещение за съхраняване на инвентар и сценично облекло между двете съблекални. В репетиционната зала по пеене закупихме вертикални щори, подменихме вратата на входа и вратата на голяма зала.

Сградата е общинска собственост като част от нея до момента е предоставена на читалището за безвъзмездно ползване.

През 2021 година обогатихме гардероба на читалището , както следва: шест броя ръчно изработени кафяви мъжки елеци; 14 броя детски шопски калпаци; пет броя юношески кенарени ризи; 15 броя ръчно изработени кепчета (мъжки шапки);

 10 броя джобета (женска носия от черен вълнен плат с гайтани, отново ръчно изработени); 16 броя сукмани в комплект с пояс и престилка – за танцов клуб „Зуница“. Предстои ни доокомплектоване на тази носия с 16 броя ризи.

Въпреки пандемията успяхме да вземем участие в конкурси и фестивали в период, в който имаше разхлабване на мерките.

На 14 май 2021 г. самодейците взеха участие в записи в предаването „Иде нашенската музика“ по БНТ 1 град София.

23 май – конкурс „Звезди в радиото“ град Благоевград. Всички самодейци от читалището, взели участие в конкурса бяха наградени. Награждаването им беше на 10 юни в зала „Яворов“ Благоевград.

24 май – участие в празничната програма по случай Деня на славянската писменост, книжовност, българската азбука, просвета и култура. На това тържество дебютираха и самодейците от школата по модерни танци.

25 май – гости на библиотеката ни бяха учениците от втори и пети клас на ОУ „Никола Вапцаров“ – Бобов дол.

01.06. – Участие на самодейците в програмата, посветена на Ботев и загиналите за свободата на България. Мероприятието по традиция се състоя в квартал „Христо Ботев“.

12 юни – В гр. Благоевград се проведе ХХІІ Национален ученически празник – „За хляба наш“. Нашите самодейци от школата по народно пеене, спечелиха първо място.

27 юни – Празник на черешата в село Шатрово. Черешопроизводителите и гостите на селото бяха поздравени с кратка програма.

2 юли – Взехме участие в петнадесети международен фолклорен конкурс „Пауталия“ град Кюстендил, където бяха завоювани престижни награди.

31 юли – празник на село Коркина. Участие в празничната програма на селото взеха самодейците от школата по модерни танци.

31 юли – 2 август – група самодейци от школата по пеене, тамбура и народни танци бяха на три дневно турне в Република Сърбия по програма за трансгранично сътрудничество.

13.08. Участие в VІ-ти международен фолклорен фестивал “Сапарева баня“. Получихме награда за най-добър музикален съпровод.

18.08 – 22.08. – Участие в международен артфестивал – Слънчев бряг. Школата по народно пеене спечели ГРАД ПРИ. Първо място спечелиха – школа по народно пеене – вокал, детски танцов състав, камерна група тамбури – вокал и танцов клуб „Зуница“.

27 октомври – празник на град Бобов дол. Група самодейци със своето изпълнение отправиха поздрав към Президента на Република България и гостите на града.

Това са основните видове дейности, заложени в устава и програмата, по които читалището развива и планира своята дейност.

 Направеното до момента е много, но нашата задача е да надградим и обогатим дейностите. Считаме, че посоката е правилна и ще продължим да обогатяваме дейностите в нашето читалище.

В заключение: В своята дейност читалището се ръководи от нормативните документи – Закон за народните читалища, Закон за обществените библиотеки, Наредба за опазване на библиотечните фондове. Закон за счетоводството, Устав на читалището и други. Стреми се да изпълнява основните текущи планове, изготвени на база тези нормативни документи. Най-важният фактор в нашата работа са потребителите и затова мероприятията са насочени към тях и техните потребности. Настоятелството и читалищните работници, със своето отношения към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. Читалището е мястото, където се съхранява и популяризира българската духовност.

Председател НЧ „Миньор 2006“, И.Цурева